“เชียงใหม่” จัดเต็มจุดพลุ 650 นัด ต้อนรับปีใหม่ นักท่องเที่ยวล้นประตูท่าแพ
“เชียงใหม่” จัดกิจกรรม "Chiang Mai Countdown 2023" จุดพลุ 650 นัดส่งท้ายปีเก่าต้อนรับปีใหม่ นักท่องเที่ยวล้นลานเอนกประสงค์ข่วงประตูท่าแพ
“เชียงใหม่” จัดกิจกรรม "Chiang Mai Countdown 2023" จุดพลุ 650 นัดต้อนรับปีใหม่ นักท่องเที่ยวล้นลานเอนกประสงค์ข่วงประตูท่าแพ
31 ธ.ค. 2565

วันนี้ (31 ธ.ค.65) เทศบาลนครเชียงใหม่ จัดกิจกรรม “Chiang Mai Countdown 2023” นับถอยหลังส่งท้ายปีเก่าต้อนรับปีใหม่ ที่บริเวณลานเอนกประสงค์ข่วงประตูท่าแพ อำเภอเมือง จังหวัดเชียงใหม่ ภายในกิจกรรมนอกจากการแสดงดนตรี ยังมีกิจกรรมเล่นเกมส์แจกของรางวัลอีกด้วย เพื่อรอเวลานับถอยหลังสู่ศักราชใหม่ ซึ่งจะเฉลิมฉลองด้วยการจุดพลุ จำนวน 650 นัด สร้างสีสันให้กับการต้อนรับปีใหม่
รวมทั้งมีการจัดกรรมเคาท์ดาวน์บริเวณสวนเฉลิมพระเกียรติ 82 พรรษา องค์การบริหารส่วนจังหวัดเชียงใหม่ ตำบลช้างเผือก และอุทยานหลวงราชพฤกษ์ ตำบลแม่เหียะ อำเภอเมือง จังหวัดเชียงใหม่เช่นเดียวกัน ส่วนที่วัดต่างๆ ในจังหวัดเชียงใหม่ มีกิจกรรมสวดมนต์ข้ามปี เพื่อความเป็นสิริมงคลในช่วงส่งท้ายปีเก่าต้อนรับปีใหม่อีกด้วย ซึ่งบรรยากาศโดยรอบเต็มไปด้วยนักท่องเที่ยวทั้งชาวไทยและต่างชาติเข้าร่วมกิจกรรมกันอย่างคึกคัก